Diari Oficial de la Generalitat Valenciana


Sumari del DOGV 8984, del 28-12-2020 (2020/11356)

RESOLUCIÓ de 22 de desembre de 2020, de la Universitat Miguel Hernández, per la qual es disposa la publicació de l'ampliació de l'oferta d'ocupació pública per a l'any 2020 de places de cossos docents universitaris i de professorat contractat doctor, en una plaça vinculada de professorat contractat doctor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8984

Data del DOGV
:   28-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/11338


Data del document
:   22-12-2020

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 22 de desembre de 2020, de la Universitat Miguel Hernández, per la qual es disposa la publicació de l'ampliació de l'oferta d'ocupació pública per a l'any 2020 de places de cossos docents universitaris i de professorat contractat doctor, en una plaça vinculada de professorat contractat doctor. [2020/11008]  
Per resolució del rector, de data 22 de desembre de 2020, s'ha disposat el següent:  
«La Llei 6/2018, de 3 de juliol, de pressupostos generals de l'Estat per a l'any 2018, en l'article 19.Sis.1, estableix que la taxa de reposició d'un o diversos sectors o col·lectius prioritaris es pot acumular en altres sectors o col·lectius prioritaris. A aquest efecte es consideren prioritaris, per a totes les administracions públiques, els sectors i col·lectius enumerats en l'article 19, apartats u.3 i u.5. Igualment, la taxa de reposició dels sectors no prioritaris pot acumular-se en els sectors prioritaris.  
  
Tenint en compte que en l'apartat u.3.I de l'article 19 esmentat s'inclouen les places dels cossos de catedràtics d'universitat i de professors titulars d'universitat, i de professors contractats doctors d'universitat.  
  
Amb data de 9 de desembre de 2020, s'ha publicat en el Diari Oficial de la Generalitat Valenciana (núm. 8971), el Decret 198/2020, de 4 de desembre, del Consell, d'aprovació de l'oferta d'ocupació pública de 2020 per a personal gestionat per la Conselleria de Sanitat Universal, en què en la disposició addicional tercera estableix la cessió d'una plaça a la Universitat Miguel Hernández per a la seua vinculació a la docència.  
  
En el Diari Oficial de la Generalitat Valenciana de 9 de juny de 2020 es va publicar la Resolució de 5 de juny de 2020, de la Universitat Miguel Hernández, per la qual es disposa la publicació de l'oferta d'ocupació pública per a l'any 2020 de places de cossos docents universitaris i de professorat contractat doctor.  
En aplicació del que disposa l'article 36 de la Llei 10/2019, de 27 de desembre, de pressupostos de la Generalitat per a l'exercici 2020;  
  
Considerant les necessitats docents i investigadores de la Universitat Miguel Hernández;  
A la vista de l'acord adoptat pel Consell de Govern de la Universitat Miguel Hernández d'Elx, amb data de 14 de desembre de 2020, pels quals s'aprova l'ampliació de l'oferta d'ocupació pública per a l'any 2020 de places de cossos docents universitaris i de professorat contractat doctor, en una plaça vinculada de professorat contractat doctor.  
  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, aquest rectorat resol:  
  
Primer  
Publicar en el Diari Oficial de la Generalitat Valenciana l'ampliació de l'oferta d'ocupació pública per a l'any 2020, referida a places de cossos docents universitaris i de professorat contractat doctor, aprovada per l'Acord del Consell de Govern de 14 de desembre de 2020, en una plaça vinculada professorat contractat doctor, amb el detall següent:  
  
Concurs d'accés de torn lliure:  
- Una plaça vinculada de professorat contractat doctor de l'àrea Pediatria, a l'Hospital Universitari de Sant Joan d'Alacant.  
  
Segon  
Seguint el que disposa l'article 70.1 de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de tres anys, comptadors a partir de la publicació d'aquesta resolució.  
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes, a partir de l'endemà de la publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors a partir de l'endemà de la publicació.»  
  
Elx, 22 de desembre de 2020.- El rector: Juan José Ruiz Martínez.